જાણવા મળતી વિગત મુજબ લોધીકા પોલીસ મથકના પીએસઆઇ એચ. પી. ગઢવી સહિતના સ્ટાફે કાલાવડ રોડ પર મેટોડા ગામના પાટીયા પાસે અમુક શખ્સો પ્રાણઘાતક હથિયારો સાથે લૂંટ, ઘાડની ફિરાકમાં ઉભા હોવાની બાતમી મળતા પોલીસે ઘટના સ્થળે દોડી જઇ મેટોડા ગામના પાટીયા પાસે જીતુભાઇ ધીરુભાઇ સુદાણીના ફાર્મ હાઉસમાંથી સુરેશ ઉર્ફે ભુરો અરજણ જોગસવા, સંદીપ ઉર્ફે ગાંડો સાર્હુલ દાહોટીયા, હરેશ ઉર્ફે કાનો મોહન સોલંકી, કિશન દિનેશ મકવાણા, ધર્મેશ મુકેશ ડાભી, રવિ ઉર્ફે રઘુ ચંદુ ઝીંઝુવાડીયા, જયસુખ અરજણ જોગસવા, વિપુલ ઉર્ફે કાલી ગોકળ જોગસવા, અમુ કાના રાઠોડ અને જીતુ ધીરુ સુદાણીને પ્રાણઘાતક હથિયારો દેશી બનાવટની તમંચો, ધારીયા, કુહાડી, લોખંડના પાઇપ સાથે ઝડપી લીધા હતાં.